Ohio av Crosby, Stills, Nash & Young

«Ohio» er ein protestsong skriven av Neil Young som ein reaksjon på Kent State-skytinga den 4. mai 1970 og framført av Crosby, Stills, Nash & Young. Han vart gjeven ut som singel med Stephen Stills sin «Find the Cost of Freedom» som B-Side. Singelen nådde 14. plass på den amerikanske singellista. Sjølv om konsertutgåva av songen finst på det doble konsertalbumet Four Way Street frå 1971, finst ikkje studioversjonane av desse songane på noko album før samleplata So Far i 1974. Songen finst òg på samleplata Decade av Neil Young i 1977. Ei konsertutgåve av Young finst òg på Live at Massey Hall, som vart innspelt i 1971, men ikkje gjeven ut før i 2007.

Innspeling
Young skreiv teksten til «Ohio» etter å ha sett bilete av hendinga i Life Magazine. Kvelden då CSN&Y kom til Record Plant Studios i Los Angeles, hadde dei alt øvd inn songen og kvartetten med den faste rytmeseksjonen sin spelte inn songen live i studio på berre få forsøk. Same kvelden spelte dei inn den like direkte B-sida til Stephen Stills.

Innspelinga vart mastra i lag med dei fire bandmedlemmene og raskt gjeven ut av Atlantic. Berre nokre veker seinare kunne ein høyre songen på radio. Dette skjedde trass i at bandet alt hadde hitten «Teach Your Children» på listene. I teksten i omslaget til Decade skreiv Young at «David Crosby gret då han me var ferdig med dette opptaket». Ein kan høyre Crosby synge klagande: «Four, why? Why did they die?» og «How many more?» medan songen tonar ut.

Teksten og reaksjonen

Teksten framkallar den turbulente stemninga av skrekk, raseri og sjokk etter skytinga, særleg linja «four dead in Ohio», som ein kan høyre gjennom songen. «Tin soldiers and Nixon coming» referer til den amerikanske nasjonalgarden som drap fire protesterande studentar og Young la skulda på den amerikanske presidenten, Richard Nixon. Crosby sa ein gong at det at Young nemnte Nixon i teksten var «det modigaste eg nokon gong har høyrt». Etter songen kom ut vart han bannlyst frå mange radiostasjonar fordi han utfordra Nixon-administrasjonen i teksten. Han vart mykje spelt på undergrunns FM-stasjonar i større byar og universitetsbyar. Den amerikanske motkulturen tok gruppa til seg som sine eigne etter denne songen, og dei fire medlemmane fekk status som leiarar og talsmenn gjennom resten av 1970-åra.

Songen vart kåra til den 385. beste songen gjennom tidene av Rolling Stone i desember 2004.

Andre utgåver
Fleire andre artistar har spelt inn songen. 
 1971
 Songen vart spelt inn av the Isley Brothers på albumet deira Givin it Back frå 1971.  
 1993
 Paul Weller spelte in songen under innspelinga av Wild Wood og han vart gjeven ut som B-side til singelen «The Weaver».
 1998
 Songen vart inkludert som eit gøymd spor på albumet Thirty Days Out av the Montrose Avenue.
2001
 Zegota, eit ameikansk punkrockband, gav ut ein over 9 minuttar lang versjon av songen. 
 2002
 Songen vart spelt av Devo på albumet When Pigs Fly: Songs You Never Thought You'd Hear. 
2003
 Ei konsertutgåve vart inkludert som eit bonusspor på det første albumet til Mott The Hoople 
 2004
 The Dandy Warhols spelte ein versjon av songen på deira Come on Feel the Dandy Warhols.
 2007

Medverkande
 Neil Young, gitar, solovokal på «Ohio»
 Stephen Stills, sologitar, vokal
 David Crosby, gitar, vokal
 Graham Nash, orgel, vokal

Andre medverkande
 Calvin Samuels, bass 
 John Barbata, trommer

Kjelder 

Denne artikkelen bygger på «Ohio (Crosby, Stills, Nash & Young song)» frå ,  den 25. oktober 2010. 
 oppgav desse kjeldene:
Intervju med Bill Halverson , lydteknikar på «Ohio».
Tekstanalyse.

Songar frå 1970
Singlar frå 1970
Songar skrivne av Neil Young
Neil Young-songar
Crosby, Stills, Nash & Young-songar
Atlantic Records-singlar
Songar inspirerte av dødsfall
Songar baserte på faktiske hendingar
The Isley Brothers-songar
Paul Weller-songar
Devo-songar
The Dandy Warhols-songar
Ben Harper-songar
 395
Mott the Hoople-songar